Na temelju članka 35. i čl. 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17.) i članka 10. Odluke o uvjetima, načinu i postupku upravljanja nekretninama u vlasništvu Općine Štrigova („Službeni glasnik Međimurske županije“ br. 15/16.) i Odluke Općinskog vijeća Općine Štrigova o prodaji nekretnina u vlasništvu Općine Štrigova zk.ul. 1078 II Brežni kotar, zk.ul. 215 III Brežni kotar i zk.ul. 123 Štrigova E-1, općinski načelnik Općine Štrigova raspisuje

**JAVNI NATJEČAJ**

**za prodaju nekretnina u vlasništvu Općine Štrigova**

# PREDMET NATJEČAJA

* 1. Predmet natječaja su sljedeće nekretnine:
1. Građevinsko zemljište sa zgradama za uklanjanje, ukupne površine 392 m2,
broj ZK uloška:1078, zk.čest.br. 244/B/1, k.o. II Brežni kotar
kat čest. 2885/1, KO Sveti Urban, vlasnički dio: 1/1, adresa Sveti Urban bb, tereta nema

**POČETNA CIJENA IZNOSI: 3.000,00 E**

**JAMČEVINA – 10 % IZNOSI: 300,00 E**

Energetskog certifikata za objekte nema jer su objekti predviđeni za uklanjanje i nisu uporabni zbog svoje starosti i trošnosti.

1. Građevinsko zemljište sa zgradama za uklanjanje, ukupne površine 2.694 m2,
broj ZK uloška: 215, zk.čest.br. 262/A, k.o. III Brežni kotar
kat čest. 3118, 3121, 3122, KO Štrigova, vlasnički dio: 1/1, adresa Banfi 22, teret ima, u toku je postupak brisanja tereta i ugovor se sklapa nakon brisanja tereta
**POČETNA CIJENA IZNOSI: 10.000,00 E**

**JAMČEVINA – 10 % IZNOSI: 1.000,00 E**

Energetskog certifikata za objekte nema jer su objekti predviđeni za uklanjanje i nisu uporabni zbog svoje starosti i trošnosti.

1. Poslovni prostor br. 1 u prizemlju stambeno poslovne zgrade, ukupne površine 31,14 m2, (u planu posebnih dijelova zgrade označeno plavom bojom)
broj ZK uloška:123, zk.čest.br. 31/2, KO Štrigova
kat. čest. 2790, KO Štrigova, suvlasnički dio: 142/1000 ETAŽNO VLASNIŠTVO E-1, adresa Štrigova 29, tereta nema

**POČETNA CIJENA IZNOSI: 13.000,00 E**

**JAMČEVINA – 10 % IZNOSI: 1.300,00 E**

Energetski certifikat – razred D/G

Nekretnine se prodaju u stanju „**viđeno-kupljeno**“ što isključuje sve naknadne prigovore kupaca.

# UVJETI PRODAJE

1. Pravo sudjelovanja na javnom natječaju imaju sve fizičke osobe koje imaju državljanstvo Republike Hrvatske, državljanstvo država koje čine Europski gospodarski prostor te pravne osobe koje imaju sjedište u Republici Hrvatskoj ili državi koja čini Europski gospodarski prostor.
2. Jamčevina za sudjelovanje na natječaju iznosi 10 % od početne cijene.

Jamčevina se uplaćuje na žiro-račun Općine Štrigova broj: **HR4823400091845200004, uz naznaku: JAMČEVINA ZA KUPNJU NEKRETNINA, poziv na br: HR68 7757- OIB**, te mora biti evidentirana na računu Općine Štrigova u vrijeme otvaranja prijava. Natjecatelji čije ponude nisu prihvaćene kao najpovoljnije, jamčevina se vraća u roku od 8 dana od dana okončanja postupka, bez prava na kamatu.

1. Otvaranje pristiglih prijava na javni natječaj provodi Povjerenstvo za provedbu natječaja. Nepotpune, nepravodobne i nerazumljive prijave na natječaj se neće razmatrati.
2. Usmeno javno nadmetanje (javnu dražbu) provodi Povjerenstvo za provedbu natječaja.
3. Javna dražba provodi se povećanjem usmene ponude. Najmanji iznos povećanja usmene ponude iznosi **150,00 EUR**. Usmeno nadmetanje (licitacija) okončat će se po davanju najpovoljnije ponude, a najpovoljniji sudionik u natječaju smatrat će se onaj tko na javnom nadmetanju ponudi najviši novčani iznos povrh početne cijene te će se s njim zaključiti ugovor.
4. Prijava se može povući najkasnije dan prije dana određenog za javno nadmetanje (licitaciju) i to Izjavom o povlačenju prijave u pisanom obliku vlastoručno potpisanom, uz uvjet da je zaprimljena na protokol Općine Štrigova od gore na navedenog datuma.
5. Jamčevina za kupnju nekretnine se neće vratiti:
* Ako natjecatelj ne pristupi usmenom nadmetanju (licitaciji), a nije dostavio Izjavu o povlačenju prijave,
* Ako natjecatelj nakon otvaranja prijava, pod uvjetom da njegova prijava ispunjava uvjete Natječaja, odustane prije provedenog postupka usmenog nadmetanja (licitacije),
* Ako najpovoljniji ponuditelj odustane nakon okončanja provedenog postupka usmenog nadmetanja (licitacije),
* Ako najpovoljniji ponuditelj ne pristupi sklapanju ugovora o kupoprodaji u ostavljenom roku.
1. Ako se na usmeno nadmetanje prijavi samo jedan natjecatelj čija je dokumentacija sukladna uvjetima natječaja, licitacija se neće održati i natječaj će se ponoviti.
2. Odluku o prihvatu najpovoljnije ponude i sklapanju ugovora donosi općinski načelnik.
3. Općina Štrigova ne odgovara za uvjete gradnje ili ograničenja u pogledu određenih uvjeta gradnje koji se odnose na nekretninu izloženu na prodaju u ovom javnom natječaju, a koji mogu proizaći iz odgovarajućih propisa ili odgovarajuće prostorno-planske dokumentacije.

# PRAVILA NADMETANJA

1. Natječaj se provodi usmenim nadmetanjem (licitacijom) u dvije faze:
2. Podnošenje pisane prijave
3. Licitacija (usmeno nadmetanje)

Natjecatelji prijavljuju sudjelovanje na javnom nadmetanju (licitaciji) tako da putem pošte ili neposredno u prostorijama Općine Štrigova predaju prijavu u zatvorenoj omotnici s naznakom: **„NATJEČAJ ZA KUPNJU NEKRETNINE – NE OTVARAJ“ na adresu: Općina Štrigova, Štrigova 87, 40312 Štrigova, do 2.12.2024. do 15:00 sati**, bez obzira na način dostave. Svaka prijava mora imati potpisanu natječajnu dokumentaciju.

1. Prijava se podnosi u pisanom obliku, na hrvatskom jeziku i latiničnom pismu, a mora sadržavati osnovne podatke o natjecatelju, OBRAZAC I. (može se preuzeti na web stranici ili u uredu Jedinstvenog upravnog odjela Općine Štrigova).
2. Uz pismenu prijavu moraju se priložiti sljedeći dokazi:
3. Dokaz o hrvatskom državljanstvu za domaće fizičke osobe (preslika osobne iskaznice), odnosno preslika osobne ili putovnice za strane fizičke osobe,
4. Za pravne osobe preslika izvoda iz sudskog, obrtnog ili drugog odgovarajućeg registra, odnosno za obrtnike preslika obrtnice, te ovjereni prijevod izvornika isprave o registraciji tvrtke u matičnoj državi za stranu pravnu osobu, ne stariji od 3 (tri) mjeseca od dana objave ovog Natječaja.
5. Dokaz o uplaćenoj jamčevini
6. Izjavu o prihvaćanju svih uvjeta iz ovog Natječaja, OBRAZAC II. (može se preuzeti na web stranici ili u uredu Jedinstvenog upravnog odjela Općine Štrigova).
7. Natjecatelj u trenutku podnošenja prijave ne smije imati dospjelih nepodmirenih dugovanja prema Općini Štrigova što će po službenoj dužnosti provjeravati Povjerenstvo za provedbu ovog natječaja.
8. Pregled prijava po natječaju održat će se **dana 3.12.2024. u 9:00 sati** **u zgradi Općine Štrigova, Štrigova 87, 40312 Štrigova**.

Licitacija će se održati istog **dana (3.12.2024.) s početkom u 10:00 sati u zgradi Općine Štrigova, Štrigova 87, 40312 Štrigova**

1. Sukladno Zakonu o pravu na pristup informacijama (NN 25/13 i 85/15), Općina Štrigova kao tijelo javne vlasti, obvezno je radi upoznavanja javnosti omogućiti pristup informacijama o svom radu pravodobnom objavom na internetskim stranicama ili u javnom glasilu. Podnošenjem prijave natjecatelja koja sadrži njegove osobne podatke na ovaj natječaj, smatrat će se da je natjecatelj dao privolu za prikupljanje, obradu i korištenje istih javnom objavom na internetskim stranicama i u službenom glasilu, u svrhu u koju su prikupljeni.
2. Općine Štrigova može bez posebnog razloga i obrazloženja i u bilo kojoj fazi postupka odustati od prodaje nekretnine ili predmetnog natječaja u cijelosti, kao i ne izabrati jednog natjecatelja, a u kojim slučajevima ne odgovara za eventualnu štetu natjecateljima.
3. Javni natječaj će se objaviti na mrežnim stranicama Općine Štrigova, oglasnoj ploči i u tjednim novinama. Sve dodatne informacije o ovom natječaju mogu se dobiti u Jedinstvenom upravnom odjelu Općine Štrigova, Štrigova 87, 40312 usmeno, putem telefona 040/851-134 ili putem email adrese info@opcinastrigova.hr .

KLASA: 940-01/24-01/1

URBROJ: 2109-18-01-24-3

Štrigova, 22. studenoga 2024.

OPĆINSKI NAČELNIK
Stanislav Rebernik, v.r.